**Mislav Kolakušić (NI).** – Poštovani predsjedniče, temelj razvoja i napretka, ali i opstanka Europske unije je jednakost i vladavina prava. Jednakost i vladavina prava prvenstveno se očituju u načinu izbora predstavnika. Od sto trideset predstavnika u Europskom parlamentu, dvadeset predsjedničkih i potpredsjedničkih mjesta pripalo je Njemačkoj. Hrvatskoj i Sloveniji nula, dakle nula posto.

Nadalje, Poslovnik Europskog parlamenta zahtijeva da ta mjesta budu raspoređena temeljem geografske pripadnosti. Dakle, povrijeđena je i vladavina prava. Tako nešto je nedopustivo.

Dakle, imamo Njemačku koja ima dvadeset predstavnika, što je u suprotnosti s jednakošću i predstavlja supremaciju. I sada, još bismo trebali izabrati predsjednika Europske komisije iz Njemačke. To je apsolutno neprihvatljivo jer to nije Europa jednakosti i takva Europa dovodi Europsku uniju u pitanje.